CELEX: 31981R3581
Language: bg
Date: 1981-12-14 00:00:00
Title: Регламент (ЕИО) № 3581/81 на Комисията от 14 декември 1981 година за статистическия праг в статистиките на външната търговия на Общността и на търговията между държавите-членки

11/ 03
            
            
               BG
            
            
               Официален вестник на Европейския съюз
            
            
               190
            
         31981R3581
   
               L 359/12
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕИО) № 3581/81 НА КОМИСИЯТА
   
   от 14 декември 1981 година
   за статистическия праг в статистиките на външната търговия на Общността и на търговията между държавите-членки
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската икономическа общност,
   като взе предвид Регламент (ЕИО) № 1736/75 на Съвета от 24 юни 1975 г. за статистиките на външната търговия на Общността и на търговията между държавите-членки (1), изменен с Регламент (ЕИО) № 2845/77 (2), и по-специално членове 24 и 41 от него,
   като взе предвид Регламент (ЕИО) № 1445/72 на Съвета от 24 април 1972 г. за номенклатурата на стоките за статистиките на външната търговия на Общността и на търговията между държавите-членки (NIMEXE) (3), изменен с Регламент (ЕИО) № 3065/75 (4), и по-специално член 5, параграфи 2 и 3 от него,
   като взе предвид Регламент (ЕИО) № 3180/78 на Съвета от 18 декември 1978 г., изменящ стойността на разчетната единица, използвана от Европейския фонд за валутно сътрудничество (5) и наричана по-долу ECU,
   като взе предвид Регламент (ЕИО, Евратом) № 3308/80 на Съвета от 16 декември 1980 г. за заменянето на Европейската разчетна единица с ECU в правните инструменти на Общността (6),
   като има предвид, че от приемането на Регламент (ЕИО) № 2845/77 на Съвета, цените са се променили по начин, който изисква да бъде повишен статистическия праг от 300 на 400 ECU, за да се даде възможност на държавите-членки да преустановят отчитането на по-незначителните доставки, ако те имат желанието да се възползват от тази възможност с оглед намаляване на разходите;
   като има предвид, че статистическия праг, фиксиран в ECU, следва да бъде конвертиран в национални валути; като има предвид, че обменният курс за всяка валута спрямо ECU се променя всеки ден; като има предвид, че, за да се определи стойността на статистическия праг, е необходимо да се използва фиксиран обменен курс; като има предвид, че този обменен курс може да се базира на средните валутни курсове за периода от месец юли 1980 г. до месец юни 1981 г.;
   като има предвид, че с цел опростяване, получените по този начин стойности следва да се закръглят;
   като има предвид, че мерките, предвидени в настоящия регламент, са в съответствие със становището на Комитета по статистика на външната търговия,
   ПРИЕ НАСТОЯЩИЯ РЕГЛАМЕНТ:
   Член 1
   Статистическият праг, по смисъла на член 24 от Регламент (ЕИО) № 1736/75, в стойностно изражение, се фиксира на 400 ECU.
   Член 2
   Статистическият праг, фиксиран в член 1, изразен в национални валути, не превишава:
   
               за Икономическия съюз Белгия—Люксембург:
            
            
               Bfrs/Lfrs
            
            
               16 500
            
         
               за Дания:
            
            
               Dkr
            
            
               3 100
            
         
               за Франция:
            
            
               FF
            
            
               2 400
            
         
               за Германия:
            
            
               DM
            
            
               1 000
            
         
               за Гърция:
            
            
               Dr
            
            
               24 500
            
         
               за Ирландия:
            
            
               £ Irl
            
            
               275
            
         
               за Италия:
            
            
               Lit
            
            
               500 000
            
         
               за Нидерландия:
            
            
               fI
            
            
               1 100
            
         
               за Обединеното Кралство:
            
            
               £
            
            
               225
            
         Член 3
   Настоящият регламент се прилага за първи път спрямо статистическите данни за 1982 г.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 14 декември 1981 година.
      
         
            За Комисията
         
         Michael O'KENNEDY
         
         
            Член на Комисията
         
      
   
   
      (1)  ОВ L 183, 14.7.1975 г., стр. 3.
   
      (2)  ОВ L 329, 22.12.1977 г., стр. 3.
   
      (3)  ОВ L 161, 17.7.1972 г., стр. 1.
   
      (4)  ОВ L 307, 27.11.1975 г., стр. 1.
   
      (5)  ОВ L 379, 30.12.1978 г., стр. 1.
   
      (6)  ОВ L 345, 20.12.1980 г., стр. 1.